1911-yilgi Indianapolis 500
1911-yil 30-may, seshanba kuni 1911-yilgi Indianapolis 500 poygasi boʻlib oʻtdi. Bu dunyodagi eng nufuzli avtomobil poygalaridan biri boʻlgan Indianapolis 500ning ilk mavsumi edi. Marmon Motor Car kompaniyasi muhandisi Ray Harroun ochilish marosimida gʻolib chiqdi. Oldingi ikki mavsumlar xulosasiga koʻra (1909 va 1910) Speedway ikki yil davomida bir qator uchrashuvlar davomida koʻplab kichik poygalarni rejalashtirgan edi. Keyinchalik ushbu siyosatdan voz kechib, rahbariyat 1911-yil uchun Amerika va Yevropa poyga jamoalari va ishlab chiqaruvchilarining keng eʼtiborini jalb qiladigan yagona, keng koʻlamli tadbirni rejalashtirishga qaror qildi. Bu muvaffaqiyatli voqea boʻlib, loyiha oʻzini oqladi. Ushbu voqealardan keyin 1911-yilgi Indianapolis 500 Amerika Qoʻshma Shtatlaridagi birinchi avtosport musobaqasi va dunyodagi eng nufuzli musobaqalardan biri sifatida tanildi. 1911-yilgi Indianapolis 500da 46 nafar poygachilar ishirok etishdi. Ikki nafar poygachi saralash bahslaridan oʻta olmadi.